**megbízási szerződés**

amely létrejött egyrészről a

**KBKB Kék Bolygó Klímavédelmi Befektetési Alapkezelő Zártkörűen Működő Részvénytársaság**

székhely: 1026 Budapest, Pasaréti út 59.

adószám: 26770576-2-41

cégjegyzékszám: 01-10-140361

képviseli: Dányi Gábor Zoltán vezérigazgató

a Kék Bolygó Klímavédelmi Kockázati Tőkealap, Kék Bolygó Víz Alap (székhelye: 1026 Budapest, Pasaréti út 59.) **alapkezelője**,

mint megbízó ( a továbbiakban: **Megbízó**)

másrészről a

**NÉV**

székhely: …………………………..

cégjegyzékszám: …………………………..

adószám: …………………………..

pénzforgalmi jelzőszáma:………………………….. (…………………………..Bank.)

mint megbízott (a továbbiakban: "**Megbízott**"),

(Megbízó és Megbízott a továbbiakban együttesen a "**Felek**") között az alulírott helyen és időben az alábbi feltételek szerint.

**I. Előzmények**

1. A Megbízó a H-EN-III-584/2021. számú MNB határozat alapján alternatív befektetési alapkezelő társaságként működik, amely az alaptevékenységével kapcsolatos tanácsadási szolgáltatást kíván igénybe venni a Megbízottól, a Megbízott pedig kész a Megbízó részére tanácsadási szolgáltatást nyújtani.

2. A Kék Bolygó Klímavédelmi Kockázati Tőkealap, és a Kék Bolygó Víz Alap azzal a céllal jöttek létre, hogy hozzájáruljanak Magyarország környezet-, klíma-, és vízvédelmi céljainak eléréséhez. Ezeket a célokat szolgálva Megbízó olyan céltársaságokat és befektetési lehetőségeket keresünk, amelyek közvetlenül vagy közvetve hozzájárulnak többek között a fenntarthatósági célok eléréséhez, károsanyag kibocsátás csökkenéséhez, fenntartható életminőség javuláshoz, megújuló energia előállításához, energia tárolás, szállítás, felhasználás hatékonyságának növeléséhez, globális vízügyi problémák megoldásához. Forráskihelyezési célterületek a zöld energia, a klímabarát mezőgazdaság és élelmiszer-felhasználás, a körforgásos gazdaság, a zöld közlekedés, az okos városok és a vízvédelem témakörökben megjelenő innovatív ötletek, fejlesztések.

A 10,5 milliárd Ft jegyzett tőkéjű Klímavédelmi Kockázati Tőkealapot a Megbízó 100%-ban jegyez le és kezeli. A Víz Alap befektetési jegyeinek tulajdonosa az MFB Invest Zrt., kezelője a Megbízó.

Megbízó befektetési stratégiája egy vegyes portfólió kialakítása, amelyben egyaránt szerepelnek magvető, kezdeti és növekedési szakaszban lévő társaságok is, akár még csak az ötletként létező terméktől a már gyártási fázisban lévőkig. A befektetések mérete 100 és 1000 millió Ft között változik főszabály szerint. A befektetések földrajzi fókuszát tekintve Magyarország mellett a visegrádi együttműködés országai és a Magyarországgal szomszédos, EU-tagállam országok is a célterületek közé tartoznak.

3. Jelen szerződés tárgya a közbeszerzésekről szóló 2015. évi CXLIII. törvény 111. § g) pontjának alapján Megbízó alaptevékenységéhez kapcsolódó tanácsadási szolgáltatás.

**II. A szerződés TÁRGYA, IDŐTARTAMA**

4. A jelen szerződés tárgya Megbízó alaptevékenységéhez kapcsolódó tanácsadási szolgáltatás nyújtása. A Megbízott feladatát képezik:

* potenciális befektetési céltársaság felkutatása, ajánlása Megbízó részére;
* előzetes tájékoztatás biztosítása az Alapokról, a jelentkezés folyamatáról, a https://www.klimaalap.hu/tokeigenyles/ - adatlap kitöltéséről;
* szükség esetén – külön megállapodás keretében – szakmai támogatás nyújtása Megbízó részére.

A feladat akkor tekinthető elvégzettnek, ha a Megbízó és a potenciális céltársaság között a befektetési szerződés hatályba lépett és az első körös Megbízói folyósítás megtörtént a potenciális céltársaság részére.

5. Megbízott vállalja a jelen szerződésben meghatározott szolgáltatások - a szerződés teljes időtartama alatti - személyes biztosítását Megbízó számára.

6. Megbízott tudomásul veszi, hogy nem kizárólagosan végzi a feladatokat.

7. Megbízott tudomásul veszi, hogy a potenciális befektetési céltársaságnak kell rögzíteni a Megbízott nevét a Megbízó által üzemeltetett <https://www.klimaalap.hu/tokeigenyles/> honlapon, amely a tőkeigénylés jelentkezési felülete.

8. Felek megállapodnak abban, hogy Megbízott részéről kizárt általános szerződési feltételek, vagy bármi hasonló, Megbízott részéről egyoldalúan megállapított szabályok alkalmazása.

9. Megbízó az ügy ellátásához szükséges minden lényeges kérdésről a Megbízottat tájékoztatni köteles.

10. Megbízó köteles értesíteni Megbízottat a befektetési szerződés megkötésének helyéről és idejéről.

11. Megbízott köteles feladatát a Megbízó írásbeli utasításainak megfelelően ellátni, az utasítás szakszerűtlenségéről vagy célszerűtlenségéről köteles a Megbízót tájékoztatni.

12. A szerződés teljesítése során Megbízott köteles a Megbízót ellátott tevékenységéről rendszeresen, Megbízó kérésének megfelelően tájékoztatni..

13. Megbízott nem jogosult a befektetési feltételekről, a befektetési szerződésről tárgyalni.

14. Megbízott tanácsadási szolgáltatása nem tartozik a befektetési vállalkozásokról és az árutőzsdei szolgáltatókról, valamint az általuk végezhető tevékenységek szabályairól szóló 2007. évi CXXXVIII. törvény, továbbá a hitelintézetekről és a pénzügyi vállalkozásokról szóló 2013. évi CCXXXVII. törvény hatálya alá.

15. Jelen szerződés az utolsóként aláíró fél aláírása napján lép hatályba. A szerződést a felek határozott időre, az aláírástól számítva 2024. december 31. napjáig vagy a Kék Bolygó Klímavédelmi Kockázati Tőkealap, Kék Bolygó Víz Alap kimerüléséig tartó időtartamra kötik.

III. ELLENÉRTÉK

16. Megbízott tudomásul veszi, hogy a potenciális befektetési céltársaság fizeti a díjat. A díjnak tartalmaznia kell a teljesítéssel kapcsolatos összes költséget.

17. A díj értéke a befektetési szerződésben rögzített teljes befektetési összeg 1 %-a, de maximum nettó 2 millió (kétmillió) forint.

18. A díj a befektetési szerződésben meghatározott időpontban válik esedékessé, amelyet a potenciális befektetési céltársaság átutalással, egy összegben köteles a Megbízott részére megfizetni. Megbízó vállalja, hogy ezt a kötelezettséget rögzíti a Befektetési szerződésbe.

19. Megbízott a szerződésből eredő követelését nem engedményezheti harmadik személyre.

20. Késedelmes fizetés esetén Megbízó nem fizet a Ptk. 6:155. §-a szerint meghatározott mértékű késedelmi kamatot Megbízottnak.

21. Megbízott a szerződés teljesítése során előleget nem kérhet.

IV. TELJESÍTÉS

22. A teljesítés helye: Megbízott székhelye.

23. Megbízott teljesítést csak a szerződésben meghatározottak szerint végezhet.

24. Megbízott a szerződés teljesítése körében köteles a Megbízó által megjelölt helyen és időben a szolgáltatásokat teljesíteni.

25. A szerződés alapján megvalósult feladat akkor tekinthető teljesítettnek, ha a Megbízó és a potenciális befektetési céltársaság között a Befektetési szerződés hatályba lépett és az első körös Megbízói folyósítás megtörtént a potenciális befektetési céltársaság részére.

26. Megbízott a szerződés időtartama alatt maga köteles a szolgáltatást teljesíteni és nem vehet igénybe alvállalkozót, közreműködőt.

27. Megbízó köteles a Feladat elvégzéséhez szükséges információkat és dokumentumokat a Megbízott rendelkezésére bocsátani, továbbá a megbízás teljesítése során felmerült kérdéseket rövid határidőn belül írott formában megválaszolni.

28. Megbízott igénye esetén a Felek által előre írásban egyeztetett időpontban a Megbízó konzultációt biztosít a Megbízott részére.

V. TITOKTARTÁS

29. Megbízottat titoktartási kötelezettség terheli a szerződés teljesítése során vagy azzal összefüggésben tudomására jutott (vagy birtokába került), illetve más módon megismert minden olyan, nem nyilvánosan hozzáférhető, illetve nem közérdekű adat, terv, információ, okmány, dokumentum tartalma vonatkozásában, amelynek nyilvánosságra hozatala akár Megbízó hivatali, üzleti vagy egyéb titkait sértené. A titoktartási kötelezettség alól jogszabály felmentést adhat. A titoktartási kötelezettség a szerződés megszűnésétől számított 3 évig áll fenn.

30. A jogosulatlan nyilvánosságra hozatalból származó hátrányok elhárításához, illetve kiküszöböléséhez szükséges költségek - az esetleges titoksértésért fennálló felelősségen túl - Megbízottat terhelik, kivéve, ha bizonyítja, hogy a titok megőrzése és megőriztetése tekintetében úgy járt el, ahogy az adott helyzetben általában elvárható.

VI. EGYÜTTMŰKÖDÉS, KAPCSOLATTARTÁS, ÁTLÁTHATÓSÁG

31. Felek kötelesek egymással együttműködni, és egymást a szerződést érintő kérdésekről tájékoztatni, ebben a körben vállalják, hogy mindent elkövetnek a vitás kérdések peren kívüli rendezése, megoldása érdekében.

32. Amennyiben e törekvésük eredménytelen maradna, szerződő felek a jogviták eldöntésére a polgári perrendtartás szerinti hatáskörrel és illetékességgel rendelkező bírósághoz fordulnak.

33. Felek a jelen szerződés teljesítése érdekében együttműködési kötelezettséget vállalnak, melynek keretében kötelesek a szerződés teljesítését befolyásoló minden lényeges körülményt egymással haladéktalanul közölni. Megbízott tudomásul veszi, hogy köteles Megbízó alkalmazottaival és munkatársaival, vagy az általa kijelölt más személyekkel a feladat teljesítése során együttműködni.

34. Felek rögzítik, hogy mindennemű értesítést írásban is meg kell erősíteni, és azokat megküldeni a másik félnek. Felek megállapodnak abban, hogy az értesítéseket elektronikus levél formájában elfogadják egymástól azzal, hogy az elektronikus levél csak akkor minősül kézbesítettnek, ha annak kézbesítését a címzett vagy a levelezési rendszer az elküldést követően visszaigazolja. Bármely fél által észlelt, a szerződés szerződésszerű teljesítését lehetetlenné tévő akadály felmerülése, illetve szerződésmódosítás kezdeményezése esetén azonban az értesítést aláírt ajánlott vagy tértivevényes levélben is meg kell erősíteni azzal, hogy Felek a levelet ajánlott küldemény esetében a feladást követő 10. munkanapon kézbesítettnek tekintik.

35. Felek megállapodnak abban, hogy a jelen szerződés hatálya alá tartozó értesítések és tájékoztatások egymás irányába akkor hatályosak, ha azokat írásban, személyesen vagy ajánlott levélpostai küldeményként, vagy elektronikus levél útján, a másik fél kapcsolattartójának juttatják el.

36. Megbízó által kapcsolattartásra feljogosított személy:

|  |  |
| --- | --- |
| név: | Török József |
| beosztás: | befektetési igazgató |
| telefon: | +36205895511 |
| e-mail: | torok.jozsef@kbkbzrt.hu |

Megbízó a kapcsolattartásra jogosult személyt, illetve helyettesét állandó ellenőrzésre jogosult megbízottként jelöli ki, valamint jogosult írásban esetileg más ellenőrzésre jogosult megbízottat is kijelölni.

37. Megbízott teljes jogkörrel rendelkező képviselői:

|  |  |
| --- | --- |
| név: | ………………………….. |
| beosztás: | ………………………….. |
| telefon: | +36………………………….. |
| e-mail: | ………………………….. |

38.

(Amennyiben Megbízott nem természetes személy)

Megbízott jelen szerződés aláírásával nyilatkozik arról, hogy a nemzeti vagyonról szóló 2011. évi CXCVI. törvény 3. § (1) bekezdés 1. b) pontja szerinti átlátható szervezetnek minősül, továbbá arra vonatkozóan, hogy - az államháztartásról szóló 2011. évi CXCV. törvény (a továbbiakban: Áht.) 41. § (6) bekezdésére tekintettel - tudomásul veszi, hogy átláthatóságának ellenőrzése céljából Megbízó a jelen szerződésből eredő követelései elévüléséig az Áht. 55. §-a szerint jogosult Megbízott átláthatóságával összefüggő, az Áht. 55. §-ában meghatározott adatokat kezelni. Megbízott kötelezettséget vállal arra, hogy az I. számú melléklet szerinti nyilatkozatát a megbízási szerződés aláírásával együtt Megbízó számára írásban megteszi.

(Amennyiben Megbízott természetes személy)

Megbízott teljes felelőssége tudatában nyilatkozik , hogy nem büntetett előéletű, nincs adótartozása, vagy vele szemben nem áll fenn olyan követelés, nem áll olyan eljárás hatálya alatt, amely a megbízás teljesítést akadályozná vagy kizárná.

39. Megbízott tudomásul veszi - az Ávr. 50. § (1a) bekezdésére tekintettel - hogy a VI. pont szerinti nyilatkozatában foglaltak változása esetén arról haladéktalanul köteles Megbízót tájékoztatni, továbbá azt, hogy amennyiben a jelen szerződés Megbízott valótlan tartalmú nyilatkozatán alapul, jelen szerződést Megbízó haladéktalanul felmondja vagy - ha a szerződés teljesítésének megkezdésére még nem került sor - a szerződéstől eláll.

**VII. VIS MAIOR**

40. Felek mentesülnek a szerződésszegés következményei alól, amennyiben a szerződésszerű teljesítést rajtuk kívül álló, előre nem látható, elháríthatatlan esemény, cselekmény fizikailag vagy más módon gátolja (vis maior).

41. Vis maior események:

Az alábbiakban felsorolt események Felek akaratán kívül álló - egyik félnek sem felróható - körülményekként mentesítik Feleket jelen szerződés alapján terhelő kötelmeik teljesítése alól a körülmény fennállásának időtartamára, feltéve, hogy ezen körülmények a jelen szerződés aláírását követően jönnek létre, illetőleg a jelen szerződés aláírását megelőzően, Felek akaratán kívül álló okból jöttek létre, és ezen események - melyek meggátolják, vagy késleltetik a szerződés teljesítését - az említett időpontban még nem voltak előre láthatóak, és nem voltak elháríthatóak, így különösen:

1. természeti katasztrófák (villámcsapás, földrengés, árvíz, hurrikán stb.);
2. tűz, robbanás, járvány (ide nem értve a COVID-járványt, amely nem minősül jelen szerződés alkalmazásában vis maior eseménynek);
3. radioaktív sugárzás, sugárszennyeződés;
4. háború vagy más konfliktusok, megszállás, ellenséges cselekmények, mozgósítás, rekvirálás vagy embargó;
5. felkelés, forradalom, lázadás, katonai vagy egyéb államcsíny, polgárháború és terrorcselekmények;
6. zendülés, rendzavarás, zavargások.

42. A vis maior események kihatásai:

A vis maiorra hivatkozó felet terheli annak bizonyítása, hogy a vis maior eseménynek a szerződésszerű teljesítésre kiható következményét az adott helyzetben elvárható gondosság tanúsítása esetén sem - vagy csak aránytalan áldozat árán - lehetett volna elhárítani.

43. Annak érdekében, hogy bármely vis maior esemény a fentiekkel összhangban a szerződéses kötelmek teljesítését akadályozó tényezőként hivatkozási alap legyen, a jelen szerződés szerinti teljesítésében akadályozott félnek írásban tájékoztatnia kell a másik felet a fenti különleges körülmények bekövetkeztéről. Ezt a tájékoztatást indokolatlan késedelem nélkül kell megtenni azt követően, hogy az illető szerződő fél felismerte a kötelmek teljesítése alól mentesítő indokként felhozható körülmények felmerültét. A fenti értesítésben meg kell jelölni a teljesítés várható késedelmi időszakát is, amennyiben ez felmérhető az adott pillanatban.

44. Amennyiben a mentesülés indoka megszűnik, úgy erről a tényről a másik felet is értesíteni kell (írásban is), továbbá lehetőség szerint arról is tájékoztatni kell, hogy a mentesülés indokát jelentő különleges körülmények miatti késedelmes intézkedéseket mikor foganatosítják.

45. A szerződés teljesítésének valamely vis maior jellegű esemény következtében egy hónapon túli késedelme esetén, a felek megvitatják a jelen szerződés megfelelő módosítását.

**VIII. A Szerződés MEGSZŰNÉSE, MEGSZÜNTETÉSE, KÁRTÉRÍTÉSI FELELŐSSÉG**

46. Jelen szerződés megszűnik, amennyiben eltelt a 15. pontban meghatározott időtartam.

47. Felek a másik félnek felróható súlyos szerződésszegése esetén a jelen szerződést a másik félhez intézett egyoldalú, írásbeli nyilatkozattal, azonnali hatállyal felmondhatják.

48. Jelen szerződés tekintetében Megbízó részéről haladéktalanul felmondásnak, és a felmondás jogkövetkezményei alkalmazásának - különösen az alábbi súlyos szerződésszegésnek minősülő esetekben - akkor van helye, ha:

1. a szerződésből eredő követelését Megbízott harmadik személyre engedményezi;
2. Megbízott a jelen szerződés szerinti titoktartási kötelezettségét megszegte;
3. Megbízott rontja a Megbízó jóhírnevét;
4. Megbízott nem minősül átlátható szervezetnek;
5. Megbízott az átláthatóság tekintetében valótlan tartalmú nyilatkozatot tesz.

49. Amennyiben a Megbízó a jelen szerződés vonatkozásában felmondással kíván élni, úgy az erre irányuló jognyilatkozatában meg kell jelölnie a felmondás okát.

50. Megbízott kijelenti, Megbízó tudomásul veszi, hogy minden, a Megbízó által részére átadott információt és dokumentumot hitelesnek, valódinak és teljesnek fogad el, annak helyességét, vagy valódiságát a Megbízott nem köteles vizsgálni, vagy ellenőrizni. Megbízó tudomásul veszi, hogy a Megbízott megbízik a számára a Megbízó által (akár szóban vagy írásban) szolgáltatott minden információban, dokumentumban és feltételezi, hogy minden számára átadott információ, bármely forrásból származzon is, a valóságnak megfelel, teljes és nem félrevezető. A Megbízott kizárja a felelősségét a számára a Megbízó által nyújtott információ, dokumentum teljességének, pontosságának, valódiságának és aktuális voltának hiányából eredő bármely esetleges hátrányos következmény esetére.

51. Felek oly módon állapodnak meg, hogy a Megbízott felelőssége kiterjed az általa végzett szakmai tevékenység körében okozott kárra. Felek kifejezetten rögzítik, hogy a Megbízott kártérítési kötelezettsége, amennyiben azt jogerős bírósági ítélet megállapítja, legfeljebb a jelen szerződés szerinti nettó megbízási díj erejéig és összegéig terjedhet (kártérítési maximum), valamint kizárólag a tényleges és közvetlen károkra (a közvetett, következményi károkért és elmaradt haszonért nem terheli kártérítési felelősség, még abban az esetben sem, ha az ilyen károk lehetőségéről előre tájékoztatták). Felek megállapodnak abban is, hogy a Megbízottat semmilyen felelősség nem terheli a Megbízó befektetési döntését illetően, feladata kizárólag a Megbízó alaptevékenységéhez kapcsolódó tanácsadásra korlátozódik, semmilyen felelősség nem terheli a tekintetben, hogy a Megbízó milyen befektetői döntést hoz.

52. Megbízott kártérítési felelősséggel tartozik minden olyan kárért, amelyet a szerződés teljesítésével összefüggésben akár alkalmazottja magatartása, mulasztása, illetve egyéb szerződésszegő tevékenysége következményeként Megbízónak okozott.

**IX. Adatkezelés**

53. A személyes adatok kezelője a Megbízó, aki a Megbízott és az ajánlott céltársaságok, természetes személyek adatait a hozzájárulásuk alapján kezeli, akik jogosultak ezen hozzájárulásukat bármikor visszavonni. Az adatkezelés célja személyre szóló ajánlatok készítése a befektetési programban való részvétel érdekében, marketing célú elemzések készítése.

54. Megbízott hozzájárul személyes adatainak jelen szerződés teljesítése céljából történő nyilvántartásához és kezeléséhez.

55. A kezelt személyes adatok köre:

* jogi személy vagy jogi személyiséggel nem rendelkező gazdálkodó szervezetek esetén: név, képviselet típusa/munkakör/beosztás, telefon, e-mai elérhetőség.
* természetes személy esetén: név, lakcím, adóazonosító jel, levelezési cím, telefon, e-mail elérhetősége

56. A Megbízó az adatokat a Megbízott vagy az ajánlott céltársaságok, természetes személyek hozzájárulásának visszavonásáig kezeli. A hozzájárulás visszavonása esetén Megbízó köteles megszüntetni a személyes adatok kezelését, illetve köteles azokat törölni.

57. A hozzájárulás visszavonásának hiányában a Megbízó legkésőbb 2024. december 31. napján törli az adatokat.

58. Az adatok megismerésére a Megbízó munkavállalói a munkakörükbe tartozó feladatok teljesítéséhez szükséges mértékben jogosultak. A Megbízó megfelelő technikai és egyéb intézkedésekkel védi az adatok biztonságát.

59. A Megbízott vagy az ajánlott céltársaságok, természetes személyek kérhetnek tájékoztatást a személyes adatok kezeléséről, a személyes adatok rendelkezésre bocsátását igényelhetik, illetve személyes adataiknak helyesbítését, valamint személyes adataiknak - a kötelező adatkezelés kivételével - törlését vagy korlátozását kezdeményezhetik, illetve joguk van az adathordozhatósághoz.

**X. ZÁRÓ RENDELKEZÉSEK**

60. Felek kijelentik, hogy jelen szerződés értelmezésével kapcsolatban, vagy a szerződés alkalmazása során keletkező véleménykülönbségek fennállta esetén a vitákat tárgyalások útján rendezik. A tárgyalásokról jegyzőkönyv készül, amely annak aláírását követően jelen szerződés elválaszthatatlan részét képezi. Felek az ilyen egyeztető tárgyalások során keletkező jegyzőkönyvet nem tekintik szerződésmódosításnak.

61. Megbízott kötelezettséget vállal arra, hogy tájékoztatja a Megbízót arról, ha a jelen szerződés tárgyát képező potenciális befektetési céltársasággal a Megbízott jövőbeli együttműködést tervez. Megbízott kijelenti és felelősséget vállal, hogy a jelen megbízás teljesítésére ezen jövőbeli potenciális együttműködés semmilyen hatással nincs.

62. A jelen szerződésre és annak értelmezésére Magyarország jogszabályai az irányadóak.

63. Jelen szerződésben nem szabályozott kérdésekben a Ptk., valamint az egyéb vonatkozó jogszabályok rendelkezései irányadóak.

64. Felek megállapodnak abban, hogy amennyiben a szerződés bármely pontja kógens jogszabályba ütközne, akkor a szerződés fentieket sértő rendelkezése helyébe - minden további jogcselekmény, így különösen a szerződés módosítása nélkül - a megsértett kötelező érvényű jogszabályi rendelkezés kerül. Fentieket kell megfelelően alkalmazni akkor is, ha valamely kógens jogszabály akként rendelkezik, hogy valamely rendelkezése a szerződés része (vagy a szerződésben szövegszerűen szerepelnie kell) és azt szövegszerűen a szerződés nem tartalmazza (az adott rendelkezés a szerződés részét képezi).

65. Jelen szerződés 2 példányban készült, amelyből 1 példány Megbízót 1 példány Megbízottat illeti.

66. Felek jelen szerződést - áttanulmányozás és értelmezés után - mint akaratukkal mindenben megegyezőt, az alulírott helyen és időben jóváhagyólag írták alá.

|  |  |
| --- | --- |
| Budapest, 2023. …………….. | Budapest, 2023. …………….. |
| Megbízó  Dányi Gábor Zoltán  Vezérigazgató | Megbízott  ……………..…………….. |

**I. számú melléklet**

**Nyilatkozat az államháztartásról szóló 2011. évi CXCV. törvény 50. § (1) bekezdés c) és a nemzeti vagyonról szóló 2011. évi CXCVI. törvény 3. § (1) bekezdés 1. pontjának való megfelelésről**

1. **Törvény erejénél fogva átlátható szervezetek**

A jelen nyilatkozatot nem kell kitöltenie a következő szervezeteknek:

az állam, a költségvetési szerv, a köztestület, a helyi önkormányzat, a nemzetiségi önkormányzat, a társulás, az egyházi jogi személy, az olyan gazdálkodó szervezet, amelyben az állam vagy a helyi önkormányzat külön-külön vagy együtt 100%-os részesedéssel rendelkezik, a nemzetközi szervezet, a külföldi állam, a külföldi helyhatóság, a külföldi állami vagy helyhatósági szerv és az Európai Gazdasági Térségről szóló megállapodásban részes állam szabályozott piacára bevezetett nyilvánosan működő részvénytársaság.

1. **Az I. pont alá nem tartozó jogi személyek vagy jogi személyiséggel nem rendelkező gazdálkodó szervezetek**
2. Alulírott, ………(név)……….., mint a ………………(cégnév) ……(adószám)……………. törvényes képviselője nyilatkozom, hogy az általam képviselt szervezet az államháztartásról szóló 2011. évi CXCV. törvény 50. § (1) bekezdés c) pontjának megfelel, azaz a nemzeti vagyonról szóló 2011. évi CXCVI. törvény 3. § (1) 1. b) pontja szerint átlátható szervezetnek minősül, az alábbiak szerint:

*a)* az általam képviselt szervezet olyan belföldi vagy külföldi jogi személy vagy jogi személyiséggel nem rendelkező gazdálkodó szervezet, amely megfelel a következő feltételeknek:

*aa)* tulajdonosi szerkezete, a pénzmosás és a terrorizmus finanszírozása megelőzéséről és megakadályozásáról szóló törvény szerint meghatározott tényleges tulajdonosa megismerhető, amelyről a 2. pontban nyilatkozom, és

*ab)* az Európai Unió tagállamában/ az Európai Gazdasági Térségről szóló megállapodásban részes államban/ a Gazdasági Együttműködési és Fejlesztési Szervezet tagállamában/ olyan államban rendelkezik adóilletőséggel, amellyel Magyarországnak a kettős adóztatás elkerüléséről szóló egyezménye van [ALÁHÚZANDÓ], és ez az ország: [ország megnevezése], ÉS

*ac)* nem minősül a társasági adóról és az osztalékadóról szóló törvény szerint meghatározott ellenőrzött külföldi társaságnak, amelyről a 3. pontban nyilatkozom, és

*ad)* az általam képviselt szervezetben közvetlenül vagy közvetetten több mint 25%-os tulajdonnal, befolyással vagy szavazati joggal bíró jogi személy, jogi személyiséggel nem rendelkező gazdálkodó szervezet tekintetében az *aa), ab)* és *ac)* alpont szerinti feltételek fennállnak, amelyről a 4. pontban nyilatkozom.

1. Nyilatkozat tényleges tulajdonosról

Az általam képviselt szervezetnek a pénzmosás és a terrorizmus finanszírozása megelőzéséről és megakadályozásáról szóló 2017. évi LIII. törvény 3. § 38. pontja alapján a következő természetes személy(ek) a tényleges tulajdonosa(i)\*:

|  |  |  |  |
| --- | --- | --- | --- |
| Sorsz. | Tényleges tulajdonos | Adószám/adóazonosító | Tulajdoni hányad |
|  |  |  |  |
|  |  |  |  |
|  |  |  |  |

\* *38. tényleges tulajdonos:*

a) az a természetes személy, aki jogi személyben vagy jogi személyiséggel nem rendelkező szervezetben közvetlenül vagy - [a Polgári Törvénykönyvről szóló törvény](https://uj.jogtar.hu/) (a továbbiakban: [Ptk.](https://uj.jogtar.hu/)) [8:2. § (4) bekezdésében](https://uj.jogtar.hu/) meghatározott módon - **közvetve a szavazati jogok vagy a tulajdoni hányad legalább huszonöt százalékával rendelkezik**, **vagy egyéb módon tényleges irányítást, ellenőrzést gyakorol** a jogi személy vagy jogi személyiséggel nem rendelkező szervezet felett, ha a jogi személy vagy jogi személyiséggel nem rendelkező szervezet nem a szabályozott piacon jegyzett társaság, amelyre a közösségi jogi szabályozással vagy azzal egyenértékű nemzetközi előírásokkal összhangban lévő közzétételi követelmények vonatkoznak,

b) az a természetes személy, aki jogi személyben vagy jogi személyiséggel nem rendelkező szervezetben - a [Ptk. 8:2. § (2) bekezdésében](https://uj.jogtar.hu/) meghatározott - **meghatározó befolyással** rendelkezik,

c) az a természetes személy, **akinek megbízásából valamely ügyletet végrehajtanak**, vagy aki egyéb módon **tényleges irányítást, ellenőrzést gyakorol** a természetes személy ügyfél tevékenysége felett,

1. Nyilatkozat a külföldi ellenőrzött társasági minősítésről (3.1 vagy 3.2 aláhúzandó):
   1. A pályázó nem magyarországi székhelyű, és üzletvezetésének helye külföldön van, és székhelye, illetősége az Európai Unió tagállamában, az OECD tagállamában vagy olyan államban van, amellyel Magyarországnak hatályos egyezménye van a kettős adóztatás elkerülésére.

A pályázat benyújtásának évétől kezdődően az utolsó lezárt adóévig, hogy a gazdálkodó szervezet és az adott államban lévő kapcsolt vállalkozásai által együttesen saját eszközzel és munkaviszonyban foglalkoztatott munkavállalókkal végzett termelő, feldolgozó, mezőgazdasági, szolgáltató, befektetői, valamint kereskedelmi tevékenységéből származó bevételének aránya az összes bevételhez képest (amennyiben több gazdálkodó szervezet van, kérjük újabb táblázat kitöltését):

|  |  |  |
| --- | --- | --- |
| adóév | Gazdálkodó szervezet neve | Az illetőség szerinti országban termelő, feldolgozó, mezőgazdasági, szolgáltató, befektetői, valamint kereskedelmi tevékenységéből származó bevételének aránya az összes bevételhez képest |
| (pályázat benyújtásának éve) |  |  |
| … |  |  |
| … |  |  |
|  |  |  |
| (utolsó lezárt adóév) |  |  |

* 1. A pályázó magyarországi székhellyel rendelkezik, nem külföldi ellenőrzött társaság.

1. Nyilatkozat a közvetlenül vagy közvetetten több mint 25%-os tulajdonnal, befolyással, szavazati joggal bíró államháztartáson kívüli jogi személy vagy jogi személyiséggel nem rendelkező gazdálkodó szervezet átláthatóságáról
   1. A közvetlenül vagy közvetetten több mint 25%-os tulajdonnal, befolyással, szavazati joggal bíró jogi személy vagy jogi személyiséggel nem rendelkező gazdálkodó szervezet(ek) és adóilletőségük:

|  |  |  |  |  |
| --- | --- | --- | --- | --- |
| Sorsz. | Gazdálkodó szervezet neve | Adószám | Részesedés mértéke %-ban | Adóilletősége |
|  |  |  |  |  |
|  |  |  |  |  |
|  |  |  |  |  |

* 1. A közvetlenül vagy közvetetten több mint 25%-os tulajdonnal, befolyással, szavazati joggal bíró jogi személy vagy jogi személyiséggel nem rendelkező gazdálkodó szervezet tényleges tulajdonosa(i):

|  |  |  |  |  |
| --- | --- | --- | --- | --- |
| Sorsz. | Gazdálkodó szervezet neve | Tényleges tulajdonos(ok) | Adószám/adóazonosító | Tulajdoni hányad |
|  |  |  |  |  |
|  |  |  |  |  |
|  |  |  |  |  |

* 1. A közvetlenül vagy közvetetten több mint 25%-os tulajdonnal, befolyással, szavazati joggal bíró jogi személy vagy jogi személyiséggel nem rendelkező gazdálkodó szervezet a társasági adóról és az osztalékadóról szóló 1996. évi LXXXI. törvény 4. § 11. pontja szerinti ellenőrzött külföldi társasági\* minősítése

Amennyiben a 4.1. pontban felsorolt gazdálkodó szervezetek székhelye, illetősége az Európai Unió tagállamában, az OECD tagállamában vagy olyan államban van, amellyel Magyarországnak hatályos egyezménye van a kettős adóztatás elkerülésére, kérjük adja meg a pályázat benyújtásának évétől kezdődően az utolsó lezárt adóévig, hogy a gazdálkodó szervezet és az adott államban lévő kapcsolt vállalkozásai által együttesen saját eszközzel és munkaviszonyban foglalkoztatott munkavállalókkal végzett termelő, feldolgozó, mezőgazdasági, szolgáltató, befektetői, valamint kereskedelmi tevékenységéből származó bevétele hány százaléka az összes bevételének, az alábbiak szerint (amennyiben több gazdálkodó szervezet van, kérjük újabb táblázat kitöltését):

|  |  |  |
| --- | --- | --- |
| adóév | Gazdálkodó szervezet neve | Az illetőség szerinti országban termelő, feldolgozó, mezőgazdasági, szolgáltató, befektetői, valamint kereskedelmi tevékenységéből származó bevételének aránya az összes bevételhez képest |
| (pályázat benyújtásának éve) |  |  |
| … |  |  |
| … |  |  |
| … |  |  |
| (utolsó lezárt adóév) |  |  |

\***Ellenőrzött külföldi társaság**:

*a)* a belföldi illetőségű adózónak és a külföldi vállalkozónak nem minősülő külföldi személy, amely tekintetében az adózó (önmagában vagy kapcsolt vállalkozásaival együttesen)

*aa)* a szavazati jogok 50 százalékát meghaladó közvetlen vagy közvetett részesedéssel rendelkezik, vagy

*ab)* a jegyzett tőkéből 50 százalékot meghaladó közvetlen vagy közvetett részesedéssel rendelkezik, vagy

*ac)* adózott nyereségéből 50 százalékot meghaladó részre jogosult,

abban az üzleti évében, amelyben a külföldi személy által ténylegesen megfizetett társasági adónak megfelelő adó kisebb, mint az a különbözet, amellyel az a társasági adó, amelyet a székhelye szerinti államot Magyarországnak feltételezve fizetett volna, meghaladja a külföldi személy által megfizetett társasági adónak megfelelő adót,

valamint

*b)* a belföldi illetőségű adózó külföldi telephelye abban az adóévében, amelyben a külföldi telephely által megfizetett társasági adónak megfelelő adó kisebb, mint az a különbözet, amellyel az a társasági adó, amelyet a telephely szerinti államot Magyarországnak feltételezve fizetett volna, meghaladja a külföldi telephely által megfizetett társasági adónak megfelelő adót,

azzal, hogy

*c)* nem minősül ellenőrzött külföldi társaságnak a külföldi személy, illetve a külföldi telephely, ha egyértelműen megállapítható, hogy megfelelő személyzettel, felszereltséggel, eszközállománnyal és helyiséggel rendelkezik, amelynek révén érdemi gazdasági tevékenységet folytat,

*d)* a *c)* alpont alkalmazásakor - figyelemmel az *e)-f)* alpontban foglaltakra is - minden esetben úgy kell tekinteni, hogy a külföldi személy, illetve a külföldi telephely érdemi gazdasági tevékenységet folytat, ha az általa saját eszközzel és munkaviszonyban foglalkoztatott alkalmazottakkal végzett termelő, feldolgozó, mezőgazdasági, szolgáltató, befektetői vagy kereskedelmi tevékenységből származó bevétele eléri összes bevétele legalább 50 százalékát,

*e)* a *d)* alpont szerinti arány megállapításakor a külföldi személy, illetve a külföldi telephely bevételei mellett számításba kell venni a külföldi személy székhelye, illetve a külföldi telephely fekvése szerinti államban székhellyel rendelkező valamennyi kapcsolt vállalkozása összes bevételét, valamint a saját eszközzel és munkaviszonyban foglalkoztatott alkalmazottakkal folytatott termelő, feldolgozó, mezőgazdasági, szolgáltató, befektetői vagy kereskedelmi tevékenységből származó bevételét is,

*f)* a *d)-e)* alpont alkalmazásakor befektetői tevékenységnek minősül a tulajdoni részesedést jelentő tartós befektetés, a hitelviszonyt megtestesítő értékpapír megszerzése, tartása és elidegenítése, valamint a külföldi személy székhelye, illetve a külföldi telephely fekvése szerinti államban az értékpapírokra, befektetési szolgáltatásokra vonatkozó jogszabályok által szabályozott, illetve a pénzügyi szolgáltatási, befektetési szolgáltatási tevékenység felügyeletét ellátó hatóság által felügyelt, illetve engedélyezett alap, társaság vagy egyéb szervezet, továbbá az említett állam illetékes hatóságának engedélyével rendelkező alapkezelő által kezelt, ugyanazon országban alapított vagy bejegyzett alap, társaság vagy egyéb szervezet befektetése, illetve tevékenysége,

*g)* nem minősül ellenőrzött külföldi társaságnak a külföldi személy (ideértve a belföldi illetőségű adózó külföldi telephelyét is) abban az üzleti évében, amelynek minden napján van egy benne legalább 25 százalékos részesedéssel rendelkező olyan tagja, részvényese, amely, vagy amelynek kapcsolt vállalkozása az üzleti év első napján már legalább öt éve elismert tőzsdén jegyzett,

*h)* az e rendelkezésben foglaltakat az adózó köteles bizonyítani;

*i)* az *a)* alpontban foglalt részesedés fennállását akkor kell teljesítettnek tekinteni, ha az adózó adóévének a többségében fennáll;

1. **Civil szervezetek, vízitársulatok (értelem szerint törlendő)**
2. Alulírott, ………(név)……….., mint a ………………(civil szervezet, vízitársulat neve) ……(adószám) ……………. törvényes képviselője nyilatkozom, hogy az általam képviselt szervezet az államháztartásról szóló 2011. évi CXCV. törvény 50. § (1) bekezdés c) pontjának megfelel, azaz a nemzeti vagyonról szóló 2011. évi CXCVI. törvény 3. §-(1) 1. c) pontja szerint átlátható szervezetnek minősül, az alábbiak szerint:
3. Az általam képviselt szervezet vezető tisztségviselői:

|  |  |  |
| --- | --- | --- |
| Sorsz. | Vezető tisztségviselő | Adószám/adóazonosító |
|  |  |  |
|  |  |  |
|  |  |  |

1. Az általam képviselt szervezet, valamint az a) pont szerinti vezető tisztségviselői az alábbi szervezet(ek)ben rendelkeznek 25%-ot meghaladó részesedéssel:

|  |  |  |  |  |
| --- | --- | --- | --- | --- |
| Sorsz. | Vezető tisztségviselő | Szervezet neve | Adószám | Részesedés mértéke |
|  |  |  |  |  |
|  |  |  |  |  |
|  |  |  |  |  |

1. A b) pont szerinti szervezet(ek) átlátható szervezetek, azaz

*ca)* tulajdonosi szerkezete, a pénzmosás és a terrorizmus finanszírozása megelőzéséről és megakadályozásáról szóló törvény szerint meghatározott tényleges tulajdonosa megismerhető, amelyről a 2. pontban nyilatkozom,

*cb)* az Európai Unió tagállamában, az Európai Gazdasági Térségről szóló megállapodásban részes államban, a Gazdasági Együttműködési és Fejlesztési Szervezet tagállamában, olyan államban rendelkezik adóilletőséggel, amellyel Magyarországnak a kettős adóztatás elkerüléséről szóló egyezménye van, amelyről a 3. pontban nyilatkozom,

*cc)* nem minősül a társasági adóról és az osztalékadóról szóló törvény szerint meghatározott ellenőrzött külföldi társaságnak, amelyről a 3. pontban nyilatkozom,

*ad)* a szervezetben közvetlenül vagy közvetetten több mint 25%-os tulajdonnal, befolyással vagy szavazati joggal bíró jogi személy, jogi személyiséggel nem rendelkező gazdálkodó szervezet tekintetében az *ca), cb)* és *ac)* alpont szerinti feltételek fennállnak, amelyről a 4. pontban nyilatkozom.

1. Nyilatkozat tényleges tulajdonosról

A b) pont szerinti szervezetnek a pénzmosás és a terrorizmus finanszírozása megelőzéséről és megakadályozásáról szóló 2007. évi CXXXVI. törvény 3. § r) pontja alapján a következő természetes személy(ek) a tényleges tulajdonosa(i)\*:

|  |  |  |  |
| --- | --- | --- | --- |
| Sorsz. | Tényleges tulajdonos | Adószám/adóazonosító | Tulajdoni hányad |
|  |  |  |  |
|  |  |  |  |
|  |  |  |  |

1. Nyilatkozat a b) pont szerinti szervezet átláthatóságáról
   1. A b) pont szerinti szervezet(ek) adóilletősége

|  |  |  |  |  |
| --- | --- | --- | --- | --- |
| Sorsz. | Gazdálkodó szervezet neve | Adószám | Részesedés mértéke %-ban | Adóilletősége |
|  |  |  |  |  |
|  |  |  |  |  |
|  |  |  |  |  |

* 1. A b) szerinti szervezetek ellenőrzött külföldi társasági minősítése

Amennyiben a 3.1. pontban felsorolt gazdálkodó szervezetek székhelye, illetősége az Európai Unió tagállamában, az OECD tagállamában vagy olyan államban van, amellyel Magyarországnak hatályos egyezménye van a kettős adóztatás elkerülésére, kérjük adja meg a pályázat benyújtásának évétől kezdődően az utolsó lezárt adóévig, hogy a gazdálkodó szervezet és az adott államban lévő kapcsolt vállalkozásai által együttesen saját eszközzel és munkaviszonyban foglalkoztatott munkavállalókkal végzett termelő, feldolgozó, mezőgazdasági, szolgáltató, befektetői, valamint kereskedelmi tevékenységéből származó bevétele hány százaléka az összes bevételének, az alábbiak szerint (amennyiben több gazdálkodó szervezet van, kérjük újabb táblázat kitöltését):

|  |  |  |
| --- | --- | --- |
| adóév | Gazdálkodó szervezet neve, adószáma | Az illetőség szerinti országban termelő, feldolgozó, mezőgazdasági, szolgáltató, befektetői, valamint kereskedelmi tevékenységéből származó bevételének aránya az összes bevételhez képest |
| (pályázat benyújtásának éve) |  |  |
| … |  |  |
| … |  |  |
| (utolsó lezárt adóév) |  |  |

1. Nyilatkozat azoknak a szervezeteknek az átláthatóságáról, amelyek közvetlenül vagy közvetetten több mint 25%-os tulajdonnal, befolyással vagy szavazati joggal rendelkeznek olyan gazdálkodó szervezetben, amelyben a civil szervezet, vízitársulat vagy ezek vezető tisztségviselői 25%-ot meghaladó részesedéssel rendelkeznek

|  |  |  |  |  |  |  |
| --- | --- | --- | --- | --- | --- | --- |
| Sorsz. | Gazdálkodó szervezet neve | Adószám | Részesedés mértéke %-ban | Adóilletősége | tényleges tulajdonos(ok) | tényleges tulajdonos adószáma |
|  |  |  |  |  |  |  |
|  |  |  |  |  |  |  |
|  |  |  |  |  |  |  |

|  |  |  |
| --- | --- | --- |
| adóév | Gazdálkodó szervezet neve, adószáma | termelő, feldolgozó, mezőgazdasági, szolgáltató, befektetői, valamint kereskedelmi tevékenységéből származó bevételének aránya az összes bevételhez képest |
| (pályázat benyújtásának éve) |  |  |
| … |  |  |
| … |  |  |
| (utolsó lezárt adóév) |  |  |

Kijelentem, hogy az általam képviselt szervezet alapító (létesítő) okirata, illetve külön jogszabály szerinti nyilvántartásba vételt igazoló okirata alapján jogosult vagyok a szervezet képviseletére (és cégjegyzésére).

Budapest, 202.. ……………….

……………………………………

cégszerű aláírás